ທັງສອງພັກ ຂອງ ສະຫະລັດ ກຳລັງເລັງ ໄປຂ້າງໜ້າ ໃສ່ ການເລືອກຕັ້ງ ໃນປີ 2016
ໄຊຊະນະຕ່າງໆ ຂອງພັກຣີພັບບລີກັນ ໃນລັດຖະສະພານັ້ນ ອາດ​ຈະ​ເປັນ​ການ​ກະກຽມ ​ເພື່ອ​ໃຫ້​ໄດ້​ໄຊຊະນະ ຍາດ​ເອົາທຳນຽບຂາວຄືນມາ ໃນສອງປີຂ້າງໜ້າ ຕັ້ງ​ແຕ່ມື້ນີ້ໄປ.
ພັກຣີພັບບລີກັນ ກຳລັງກຽມພ້ອມ ທີ່ຈະເຂົ້າຄວບຄຸມທັງສະພາຕ່ຳ ແລະ ສະພາສູງ ຂອງສະຫະລັດ ໃນເດືອນມັງກອນ ຈະມາເຖິງນີ້ ຫຼັງຈາກໄດ້ກວດ ເອົາໄຊຊະນະ ໃນການເລືອກຕັ້ງກາງສະໄໝ ເມື່ອໄວໆຜ່ານມານີ້ ພັກເດໂມແຄຣັດ ໄດ້ສູນເສຍສຽງສ່ວນຫຼາຍ ໃນສະພາສູງ ແລະ ບັດນີ້ຈະຕ້ອງປັບໂຕ ມາເປັນພັກ ທີ່ມີສຽງ ສ່ວນຫນ້ອຍ ຢູ່ໃນທັງສອງສະພາ ເຖິງແມ່ນວ່າ ຄວາມສັບສົນ ທາງການເມືອງ ຍັງຄ່ອຍໆສືບຕໍ່ສະຫງົບລົງ ຈາກການປ່ອນບັດ ກາງສະໄໝ ເມື່ອບໍ່ດົນມານີ້ ກໍຈິງ ແຕ່ທັງສອງພັກ ແມ່ນພາກັນ ເລັງໄປຂ້າງໜ້າ ໃສ່ການເລືອກຕັ້ງ ປີ 2016 ເວລາ ຊາວ ອາເມຣິກັນ ບໍ່ພຽງແຕ່ຈະເລືອກເອົາ ສະມາຊິກສະພາຊຸດໃໝ່ ເທົ່ານັ້ນ ແຕ່ຍັງຈະຕ້ອງເລືອກເອົາ ປະທານາທິບໍດີຄົນໃໝ່ ຂອງປະເທດນຳອີກ ຜູ້ສື່ຂ່າວ ວີໂອເອ Jim Malone ມີລາຍງານ ກ່ຽວກັບເລື່ອງນີ້ ຈາກວໍຊິງຕັນ ຊຶ່ງໄຊຈະເລີນສຸກ ຈະ ນຳມາສະເໜີທ່ານ ໃນອັນດັບຕໍ່ໄປ ໃນຂະນະທີ່ ພັກຣີພັບບລີກັນ ພວມກຽມພ້ອມ ທີ່ຈະເຂົ້າຄວບຄຸມອຳນາດ ໃນລັດຖະສະພາ ທັງສອງພັກ ກຳລັງໄຈ້ແຍກເບິ່ງຜົນ ຂອງການເລືອກຕັ້ງກາງສະໄໝ ໃນປີ 2014 ແລະ ມອງໄປຂ້າງໜ້າ ເພື່ອ ຈະນຳເອົາບົດຮຽນດັ່ງກ່າວ ໄປໃຊ້ ສຳຫລັບ ການເລືອກຕັ້ງຕໍ່ໄປ ໃນປີ 2016 ທ່ານ Whit Ayres ນັກສຳຫລວດຫາງສຽງ ຂອງພັກຣີພັບບລີກັນ ກ່າວວ່າ ໄຊຊະນະຕ່າງໆ ຂອງພັກຣີພັບບລີກັນ ໃນລັດຖະສະພານັ້ນ ອາດຈະເປັນການກະກຽມ ເພື່ອໃຫ້ໄດ້ ໄຊຊະນະຍາດເອົາ ທຳນຽບຂາວຄືນມາ ໃນສອງປີຂ້າງໜ້າ ຕັ້ງແຕ່ມື້ນີ້ໄປ ທ່ານ Ayres ເວົ້າວ່າ ພັກຣີພັບບລີກັນ ບໍ່ມີຄວາມຂາດແຄນ ດ້ານບັນດາຜູ້ສະໝັກແຂ່ງຂັນ ເປັນປະທານາທິບໍດີ ຜູ້ທີ່ມີຄວາມຫວັງສູງ ເຊັ່ນ ອະດີດ ຜູ້ປົກຄອງເມືອງ ລັດຟໍຣີດາ ທ່ານ Jeb Bush ຜູ້ປົກ ຄອງເມືອງ ລັດນິວ ເຈີຊີ ທ່ານ Chris Christie ແລະ ສະມາຊິກສະພາສູງ ລັດແທກຊັດ ທ່ານ Ted Cruz ທ່ານ Ayres ກ່າວວ່າ ແຕ່ຍັງບໍ່ຮູ້ ຢ່າງຈະແຈ້ງເທື່ອວ່າ ຜູ້ໃດ ມີຄະແນນສຽງ ນຳໜ້າ ທ່ານ Ayres ເວົ້າວ່າ ພັກເດໂມແຄຣັດ ມີບັນຫາທ້າທາຍ ທີ່ແຕກຕ່າງອອກໄປ ໃນການເລັງໄປຂ້າງໜ້າ ເຖິງປີ 2016 ອະດີດ ລັດຖະມົນຕີຕ່າງປະເທດ ທ່ານນາງ Hillary Clinton ແມ່ນເປັນທີ່ຈະແຈ້ງແລ້ວວ່າ ມີຄະແນນສຽງນຳໜ້າ ໃນການເປັນໂຕແທນພັກເດໂມແຄຣັດ ສຳຫລັບປີ 2016 ຄັນທ່ານນາງ ຈະລົງແຂ່ງຂັນ ແຕ່ທ່ານນາງ Celinda Lake ນັກວາງແຜນຍຸດທະສາດ ຂອງພັກເດໂມແຄຣັດ ເວົ້າວ່າ ພັກເດໂມແຄຣັດ ຕ້ອງໄດ້ຊອກຫາຄຳຂວັນທາງດ້ານເສດຖະກິດ ທີ່ຈະພາໃຫ້ຊະນະ ທ່ານນາງກ່າວຕື່ມວ່າ: ເພື່ອທີ່ຈະໃຫ້ ທ່ານນາງ Clinton ໄດ້ຮັບຜົນສຳເລັດນັ້ນ ບັນດານັກວິເຄາະ ທຳນາຍວ່າ ທ່ານນາງ ຈະຕ້ອງຕີຕົວອອກຫ່າງ ໃນລະດັບໃດລະດັບນຶ່ງ ຈາກປະທານາທິບໍດີ ບາຣັກ ໂອບາມາ ທີ່ຖືກໄດ້ພິສູດໃຫ້ເຫັນແລ້ວວ່າ ບໍ່ເປັນທີ່ນິຍົມຊົມຊອບ ໃນການເລືອກຕັ້ງກາງ ສະໄໝໃນປີນີ້ ທ່ານນາງ Celinda Lake ເວົ້າວ່າ ທ່ານ John Fortier ນັກວິເຄາະ ຈາກສູນສຶກສາ ນະໂຍບາຍ ໂຮມສອງຝ່າຍ ກ່າວວ່າ ເຖິງແມ່ນວ່າ ເປັນຜູ້ນິຍົມຊົມຊອບ ກໍ່ຕາມ ທ່ານນາງ Clinton ຈະປະເຊີນໜ້າ ກັບຄູ່ແຂ່ງ ຈາກສະມາຊິກເດໂມແຄຣັດ ບາງສ່ວນ ຢ່າງແນ່ນອນ ທ່ານ John Fortier ເວົ້າວ່າ ທ່ານ Ayres ສັງກັດພັກຣີພັບບລີກັນ ກ່າວວ່າ ແຕ່ພັກເດໂມແຄຣັດ ອາດປະເມີນການ ຕ່ຳເກີນໄປ ກ່ຽວກັບວ່າ ມັນຈະມີຄວາມຍາກລຳບາກຫຼາຍປານໃດ ທີ່ຈະຮັກສາຕຳແໜ່ງ ໃນ ທຳນຽບຂາວໄວ້ໄດ້ ຫຼັງຈາກປະທານາທິບໍດີ ໂອບາມາ ທ່ານ Ayres ເວົ້າວ່າ ຄັ້ງຫລ້າສຸດ ທີ່ມັນໄດ້ເກີດຂຶ້ນ ແມ່ນ ເມື່ອປີ 1988 ໃນເວລາ ທີ່ຮອງປະທານາທິບໍດີ ທ່ານ George H W Bush ໄດ້ຖືກເລືອກຕັ້ງໃຫ້ ເປັນປະທານາທິບໍດີ ຕໍ່ຈາກ ປະທານາທິບໍດີ ທ່ານ Ronald Reagan ຫຼັງຈາກ ທີ່ທ່ານ ດຳລົງຕຳແໜ່ງມາ 2 ສະໄໝແລ້ວ